HBO MAX Bangunkan Dua Siri Spin-Off Sherlock Holmes
Dunia Sherlock Holmes akan berkembang dengan dua siri spin off terbaru yang sedang dibangunkan HBO MAX. Siri tersebut dilaporkan berkait dengan dua filem yang dibintangi Robert Downey Jr. Menurut Variety, kedua-dua siri itu akan berlatarkan dunia yang sama dengan filem Sherlock Holmes tahun 2009, dan Sherlock Holmes: A Game of Shadows keluaran tahun 2011, yang dibintangi Downey Jr. sebagai detekfif legenda bersama Jude Law sebagai Dr. John Watson, teman sekerja Holmes.  Sherlock Holmes: A Game of Shadows  Siri tersebut akan memfokuskan pada watak baharu yang akan diperkenalkan dalam filem ketiga Sherlock Holmes.  Downey Jr. dan isterinya, Susan Downey, akan menjadi penerbit eksekutif untuk projek terbaru dengan Amanda Burrell juga terlibat sebagai penerbit. Filem ketiga Sherlock Holmes telah dibangunkan lebih 10 tahun dengan filem tersebut pada asal ditetapkan tayangan pada 22 Disember tahun lalu. Walaubagaimanapun, ia ditangguhkan kerana wabak COVID-19 yang berterusan.  Downey Jr. dan Law bersedia untuk kembali dalam filem ketiga apabila bersedia untuk memulakan produksi.